**BILJEŠKE UZ FINANCIJSKI IZVJEŠTAJ ZA RAZDOBLJE 01.01. DO 31.12.2017. GODINE**

**Obveznik: JAVNA USTANOVA GALERIJSKI CENTAR VARAŽDIN**

Adresa: Uska ulica 7

Šifra županije: 5

Šifra općine: 472

Matični broj: 01849719

OIB: 35525556179

Razina: 21

Šifra djelatnosti: 9102-djelatnosti muzeja

Javna ustanova Galerijski centar Varaždin proračunski je korisnik jedinice lokalne i područne ( regionalne) samouprave. Financira se iz Proračuna Grada, manjim dijelom iz nadležnog Ministarstva i tekućih donacija županije. Vrlo mali udio u prihodima čine vlastiti prihodi od pružanja usluga.

Kao javna ustanova u kulturi orijentirana je na provedbu specifičnih projekata u kulturi, organizaciju i provedbu izložaba, organizaciju multimedijalnih događanja u kulturi i slično. Ovlaštena osoba za zastupanje je ravnatelj ustanove mr. Ivan Mesek.

JU Galerijski centar nema danih niti primljenih dugoročnih niti kratkoročnih kredita i zajmova pa se tablice koje su obavezne u bilješkama vezanim uz bilancu predaju nepopunjene u privitku.

OBRAZAC PR-RAS

Značajnija odstupanja u odnosu na ostvarenje prethodne godine su:

AOP 058 – Tekuće pomoći od izvanproračunskih korisnika ove godine ne bilježi podatak a prošle godine se odnosio na prihod od Hrvatskog zavoda za zapošljavanje za uplatu doprinosa osobe na stručnom osposobljavanju za rad bez zasnivanja radnog odnosa.

A0P 064 – Tekuće pomoći proračunskim korisnicima iz proračuna koji im nije nadležan manji je u odnosu na prošlu godinu za prihod iz Županijskog proračuna koji ove godine nije ostvaren.

A0P 126 - Prihodi od pruženih usluga bilježe indeks 256,0 zbog ugovora o poslovnoj suradnji između Muzeja suvremene umjetnosti Istre i JU Galerijski centar u realizaciji manifestacije 16. Dani performansa.

A0P 133 – Prihodi iz nadležnog proračuna za financiranje rashoda za nabavu nefinancijske imovine, ove godine nema podatka jer nije bilo nabavki nefinancijske imovine iz proračunskih sredstava.

A0P 162 – Službena putovanja – prošle godine nije bilo na toj poziciji troškova a ove godine trošak se odnosi na službena putovanja ravnatelja ustanove s ciljem preuzimanja radova za izložbe i povrata umjetnina.

A0P 179 – Zakupnine i najamnine – odnosi se na najam poslovnog prostora u kojem djeluje Javna ustanova Galerijski centar. Prošle godine nije se plaćala najamnina u skladu s ugovorom o zakupu.

A0P 181 – Intelektualne i osobne usluge porasle su u odnosu na 2016. godinu za 43,6% zbog većeg broja događanja u kulturi koje je organizirala javna ustanova i koje su vezane uz programsku djelatnost ustanove. Prvenstveno se to odnosi na veći broj autorskih honorara za angažman umjetnika.

Obrazac OBVEZE odnosi se na obaveze za materijalne rashode koji će biti plaćeni početkom siječnja 2018. godine, obavezu za plaću zaposlenika za prosinac 2017. isplaćenu u siječnju 2018. godine i obaveze za isplatu honorara također podmirene u siječnju 2018. godine.

Prema funkcijskoj klasifikaciji Galerijski centar Varaždin obavlja funkcije službe kulture u sklopu rekreacije, kulture i religije.

Obrazac VRIO predan je nepopunjen.

Ravnatelj ustanove:

Mr. Ivan Mesek